	ΣΥΛΛΟΓΟΣ  Εκπαιδευτικών  Π.Ε.   
ΑΝ. Αττικής  «Ο ΣΩΚΡΑΤΗΣ»
	Αχαρνές :  03/ 04 / 2024

	Kάχι Καχιασβίλι 6                                                       Ολυμπιακο χωριό Αχαρνές                                                                          Πληροφορίες : Παπαγιαννόπουλος Αποστόλης                                             Τηλέφωνο : 6978896216                                http://syllogos-socratis.gr/                                           mail: sokratis.syllogos@gmail.com                                 Facebook: Σύλλογος Εκπαιδευτικών Σωκράτης                                                                                                                               
	                                                                
                Προς: Εκπαιδευτικούς, ΔΟΕ, ΜΜΕ.
                                                                                                    



ΠΑΡΤΕ ΠΙΣΩ ΤΗΝ ΕΓΚΥΚΛΙΟ ΠΟΥ ΑΠΕΙΛΕΙ ΠΡΟΪΣΤΑΜΕΝΕΣ/ΟΥΣ ΚΑΙ ΔΙΕΥΘΥΝΤΡΙΕΣ/ΝΤΕΣ!
Η ΤΡΟΜΟΚΡΑΤΙΑ ΔΕ ΘΑ ΠΕΡΑΣΕΙ!
Το ΥΠΑΙΔ σοβαρά στριμωγμένο καταφεύγει στο τελευταίο οχυρό που είναι τρομοκρατία. Είναι πραγματική ντροπή και αίσχος η εγκύκλιος του Γ. Γραμματεία του ΥΠΑΙΔ που επικαλείται το άρθρο 56 του 4823/2021 και απειλεί με αντικατάσταση όσα στελέχη εκπαίδευσης δήθεν παρακωλύουν ή αρνούνται την αξιολόγηση.
 Η πολιτική ηγεσία του ΥΠΑΙΔ γνωρίζει πολύ καλά ότι κανένα στέλεχος εκπαίδευσης, όπως και κανένας εκπαιδευτικός δεν αρνείται, δεν παρακωλύει, δεν παραβλέπει την υλοποίηση της αξιολόγησης. Και οι συνάδελφοι/ισσες Διευθυντές/ντριες και Προϊσταμένες/οι, συμμετέχουν στις συλλογικές αποφάσεις του κλάδου, στην απεργία αποχή που είναι σε πλήρη ισχύ, προκηρυγμένη τόσο από πάνω από 70 ΣΕΠΕ, ανάμεσα στους οποίους και από τον Σύλλογό μας «Ο ΣΩΚΡΑΤΗΣ» όσο και από την Ολομέλεια Προέδρων της ΔΟΕ.
Το δικαίωμα στην απεργία είναι συνταγματικά κατοχυρωμένο. Καμία ποινή, καμιά καθαίρεση δεν μπορεί να προκύψει για κάποιον υπάλληλο που συμμετέχει σε οποιαδήποτε μορφή κινητοποίησης του κλάδου.
Αν κάποιος τελικά παρακωλύει την ομαλή λειτουργία των σχολείων, αυτό είναι το ΥΠΑΙΔ με τα αντιπαιδαγωγικά και αντιεπιστημονικά του μέτρα.
Θυμίζουμε πως αντίστοιχες διατάξεις με αυτές της κυβέρνησης της ΝΔ είχαν επιχειρηθεί και την περίοδο του ΣΥΡΙΖΑ, με την περιβόητη διάταξη Γεροβασίλη μέσω της οποίας επιχειρήθηκε το 2019 να στοχοποιηθούν στελέχη στο Δημόσιο που συμμετείχαν σε αντίστοιχες μορφές κινητοποιήσεων. Η τροπολογία Γεροβασίλη κάτω από την πίεση του κινήματος καταργήθηκε άρον άρον πριν τις βουλευτικές εκλογές και την επανέφερε η Κεραμέως του 2021.
Είναι προσβολή για τις Προϊσταμένες/ους, Διευθυντές/ντριες που μαζί με τους υπόλοιπους συναδέλφους κρατάμε όρθια τα σχολεία εντελώς αβοήθητοι από κυβέρνηση, ΥΠΑΙΔ. Είναι προσβολή ιδιαίτερα στο κομμάτι των στελεχών εκπαίδευσης που συντάσσεται με τον κλάδο και σήμερα του ζητάει να σκύψει το κεφάλι!
Καμιά απειλή καμιά τρομοκρατία κανένας εκφοβισμός δε θα περάσει! Ο κλάδος τώρα πρέπει να σηκώσει το γάντι!
1. Ο Σύλλογός μας θα στηρίξει συνδικαλιστικά και με κάθε μέσο κάθε συνάδελφο που τυχόν στοχοποιηθεί υπερασπιζόμενος/η τις θέσεις και τον αγώνα του Σωματείου μας και του Κλάδου.
1. Εδώ και τώρα τα ΔΣ των ΔΟΕ κι ΟΛΜΕ να προχωρήσουν σε όλες απαραίτητες ενέργειες προκειμένου να δοθεί καθαρή απάντηση στις απειλές της κυβέρνησης, και νομικά και σε κινηματικό επίπεδο, όπως ήδη έχουν δεσμευθεί με παλιότερες ανακοινώσεις. Κανένας μόνος καμιά μόνη!
1. Εδώ και τώρα τα ΔΣ των Ομοσπονδιών να προχωρήσουν σε συμμετοχή στην πανεργατική απεργία στις 17 του Απρίλη και σε κινητοποίηση και νωρίτερα, αν το υπουργείο συνεχίσει τις παράνομες, αντιδημοκρατικές και αντισυνταγματικές πρακτικές του.
Κάτω τα χέρια από τους απεργούς εκπαιδευτικούς!
Κανείς και καμία μόνος/η! Προχωράμε Συλλογικά και Αγωνιστικά και εμείς θα νικήσουμε στο τέλος!

Για το Διοικητικό Συμβούλιο
                          Ο   ΠΡΟΕΔΡΟΣ                                            H  ΓΡΑΜΜΑΤΕΑΣ

